open-index/open-wikipedia-markdown huggingface dataset:
Raul Jaanson

*Muusiku kohta vaata artiklit [[Raul Jaanson (kitarrist)]].

*'Raul Jaanson''' (sündinud 1. oktoobril 1976 Tartus) on arvutiõpetaja, kaitseliitlane ja satanistliku organisatsiooni asutaja.

Ta õppis Tartu 2. Keskkoolis. Põhikoolipoisina (1991) liitus Kaitseliidu Tartu malevaga, kus sai temaga samal ajal liitunud koolivendadest ja sõpradest koosneva jao ülemaks. Tegeles Kaitseliidus peamiselt pioneerinduse ja sapöörindusega. Selle suunitluse omandas ka tema juhitav jagu. Oli aastail 1993–1994 Naiskodukaitse Tartu ringkonna laskeinstruktor. Kui jõudis kätte kohustuslik sõjaväeteenistus, asus vabatahtlikult ajateenistusse Päästeameti sõjaväestatud üksuses Luunjas ja omandas demineerija eriala 1995.

Aastal 1996 astus Fontese Ärikooli, mis jäi lõpetamata lapse sünni tõttu (1997). Novembris 1997 asus kaitseväeametnikuna tööle Tallinnas Kaitseväe Ühendatud Õppeasutustes, kus töötas aasta aega kapteni ametikohal õppeosakonna õppevahendite jaoskonna metoodik-instruktorina ja seejärel kuni reservi arvamiseni 2000. aastal majori ametikohal õppeosakonna õppevahendite jaoskonna ülemana. 

Seejärel kuni aastani 2001 oli AS Ekspress Hotline'i infoatlaste kujundaja. Pärast on töötanud mitmes asutuses arvutiõpetaja ja -graafikuna. 

1999. aastal asutas Raul Jaanson Eesti satanistliku koguduse Musta Veenuse Ordu (MVO), mille juhina tegutses kuni aastani 2006, mil lahkus MVO-st, kuna ei sallinud ordusisest võimuvõitlust ning liikmeskonna liigset kalduvust müstitsismi ja spiritualismi. Hoolimata otseste sidemete katkemisest satanistliku liikumisega säilitas ta materialistliku satanistliku vaimu ning viljeleb satanismi propageerimist ateistliku liikumise raames tänaseni. Satanistliku liikumise juhina tõlkis eesti keelde raamatud "Saatanlik piibel" ja "Saatan kõneleb", mille kirjastas omal kulul aastail 2000–2004.

2003. aasta kevadel kolis USA-sse California osariiki San Diegosse, kus elas pool aastat, töötades firma Jason&Freddy Ltd. arvutigraafikuna. Saamata USA elamis- ja tööluba, oli ta sunnitud kolima tagasi Eestisse, kus jätkas karjääri arvutigraafika alal. 

Pärast Musta Veenuse Ordust lahkumist jätkas avalikku tegevust MTÜ-s Eesti Skeptik, tegeledes skeptitsistliku ja ateistliku maailmavaate propageerimisega kõikvõimalikes usu- ja parateemalistes internetikeskkondades. Olles tõsiselt häiritud kohalike, seni segamatult tegutsenud "selgeltnägijate" ja muude "üleloomulikke võimeid" omavate isikute kontrollimatust tegevusest, esitas ta James Randi Educational Foundationi eeskujul paralleelselt MTÜ Eesti Skeptikuga Eesti "üleloomulike võimetega" isikutele väljakutse, pakkudes neile nende võimeid tõestava tasakaalustatud ja teaduslikke reegleid järgiva katse läbimise eest preemiaks 6000 eurot (sellele lisanduks MTÜ Eesti Skeptik poolt välja pakutud 1000 eurot). Ehkki kõnealuse väljakutse raames on tehtud mõned proovitestid, pole siiani ükski isik auhinnale kandideerinud.

## Tunnustus
* 1995 Kaitseliidu Tartu maleva teenetemärk
B (auruvedur)

**B** (**Б**, Brjanski masinaehitustehase järgi) oli aastail 1907–1914 Brjanski ja Luhanski tehases toodetud reisirongide auruvedur teljevalemiga 2-3-0. 

Kuni 1912. aastani oli ta kiireim Vene auruvedur (125 kilomeetrit tunnis).
EK(b)P III kongress

**EKP III Kongress** oli 1922. aasta 24. septembril Nõmme talus Haljava küla Jõelähtme vallas Harju maakonnas toimunud Eestimaa Kommunistliku Partei organisatsiooni illegaalne kongress.

## Osavõtjad
Kuna EKP kui Eesti riigikorra vastane organisatsioon oli keelatud, siis on kongressil osalenud saadikute andmed täpselt teadmata, kuna osavõtjad kasutasid varjunimesid ning ka kongressist osavõtnute grupipildil, millel on umbes 20 saadikut, kandis osa saadikuid maske. Saadikutest on teada Juhannes Mänd, Otto Rästas, Anton Raud (Vedru), Hans Rebane, Alma Vaarman, Jaan Kreuks, Peeter Peterson, Jaan Anvelt.

## Kongressi otsused
Kongressil valiti EKP Keskkomitee uus viieliikmeline koosseis: Jaan Anvelt, Hans Pöögelmann, Otto Rästas, Rudolf Vakmann, Jaan Kreuks. 

Hiljem koopteeriti KK koosseisu Johannes Lauristin, Jaan Tomp, Sergei Andrejev.

## Viited

## Välislingid
*Rahvusarhiivi fotode andmebaasi viide
Südaöö Pariisis

**"Südaöö Pariisis"** (inglise "Midnight in Paris") on 2011. aastal linastunud Ameerika Ühendriikide ja Hispaania romantiline komöödiafilm. Linateose stsenarist ja lavastaja on Woody Allen. 

Filmis mängivad Owen Wilson, Rachel McAdams, Marion Cotillard, Kathy Bates, Carla Bruni, Adrien Brody ja Michael Sheen.

Eesti kinodesse jõudis "Südaöö Pariisis" 2. septembril 2011.

2012. aastal oli linateos nomineeritud neljale Oscarile, nende seas ka parima filmi, lavastaja ja algupärase stsenaariumi Oscarile, kuid ei võitnud neist ühtki.

## Välislingid
* Ametlik koduleht (USA)
* Ametlik koduleht (Prantsusmaa)
* 
* 
*    ‎
Saksa Riigi kapitulatsiooniakt

**Saksa Riigi kapitulatsiooniakt** sõlmiti lääneliitlaste ekspeditsioonkorpuse ja Saksa Riigi Relvajõudude Ülemjuhatuse (OKW) vahel 7. mail 1945 Prantsusmaal Reimsis.

NSV Liidu nõudmisel sõlmiti päev hiljem Berliinis uus kapitulatsiooniakt. Kuna allakirjutamine toimus Moskva aja järgi 9. mail 1945, siis tähistatakse sõja lõppu siiani just sel päeval.

## Kapituleerumine Berliinis

Kuivõrd NSV Liit teatas, et tseremoonia Reimsis ei olnud liitlaste vahel kooskõlastatud, ja et kindral Susloparovil, kes NSV Liidu relvajõudude nimel alla kirjutas, ei olnud NSV Liidu väitel volitusi, siis otsustati Saksa Riigi kapituleerumine veel kord kinnitada Berliinis.

Teistkordse kapituleerumise kasuks kõneles seegi, et mõned Saksa Riigi lahinguüksused keeldusid kapituleerumisest, kuna Saksa Riigi raadiost teatati, et vaherahu on sõlmitud vaid mõnede lääneliitlaste hulka kuuluvate riikidega, kuid mitte NSV Liiduga.

Kapitulatsiooniaktile Berliinis kirjutasid alla järgmised osapooled:
*NSV Liidu nimel marssal Georgi Žukov;
*Ühendkuningriigi nimel Briti Õhuvägede marssal Arthur Tedder;
*Ameerika Ühendriikide nimel kindral Carl Spaatz;
*Prantsusmaa nimel Jean de Lattre de Tassigny;
*Saksa Riigi nimel: 
** Relvajõudude Ülemjuhatuse (OKW) ülem kindralfeldmarssal Wilhelm Keitel;
** Merevägede (Kriegsmarine) kindraladmiral Hans-Georg von Friedeburg;
** Õhuvägede (Luftwaffe) ülem kindralooberst Hans-Jürgen Stumpff.

## Välislingid
*Kapitalisatsiooniakti loeb Juri Levitan
Josef Němec

**Josef Němec** (25. september 1933 České Budějovice – 10. september 2013) oli Tšehhoslovakkia poksija, rahvuselt tšehh. Ta oli kokku üheteistkordne Tšehhoslovakkia meister.

Němec sai raskekaalus (üle 81 kg) 1960. aasta Rooma olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Francesco De Piccolile (Itaalia). Ta osales raskekaalus (üle 81 kg) 1956. aasta Melbourne'i olümpiamängude poksivõistlustel, kuid kaotas veerandfinaalis oma kohtumise hilisemale kuldmedali- ja olümpiavõitjale Peter Rademacherile (USA) ja jäi edasisest medaliheitlusest välja. Ta osales raskekaalus (üle 81 kg) 1964. aasta Tōkyō olümpiamängude poksivõistlustel, kuid kaotas 2. ringis oma kohtumise hilisemale pronksmedalivõitjale Giuseppe Rosile (Itaalia) ja jäi edasisest medaliheitlusest välja.

Němec võitis raskekaalus (üle 81 kg) 15. Euroopa meistrivõistlustel (Moskva, 1963) kuldmedali ja tuli Euroopa meistriks. Ta sai raskekaalus (üle 81 kg) pronksmedali 12. Euroopa meistrivõistlustel (Praha, 1957), kaotades poolfinaalis hilisemale kuldmedalivõitjale ja Euroopa meistrile Andrei Abramovile (NSV Liit) ning 13. Euroopa meistrivõistlustel (Luzern, 1959), kaotades poolfinaalis hilisemale hõbemedalivõitjale David Thomasile (Inglismaa). Ta osales raskekaalus (üle 81 kg) 14. Euroopa meistrivõistlustel (Belgrad, 1961), kuid kaotas veerandfinaalis oma kohtumise hilisemale hõbemedalivõitjale Benito Pennale (Itaalia) ja jäi edasisest medaliheitlusest välja. 

## Viited

## Välislingid
*
Yahoo!

**Yahoo! Inc.** (NASDAQ: YHOO) on Ameerika multifunktsionaalne korporatsioon peakorteriga Sunnyvale'is California osariigis. 

Korporatsioon on tuntud eeskätt oma otsingumootori Yahoo! Search ning 2005. aastal ostetud foto- ja videohoidla Flickr järgi.

## Välislingid
*Kristjan Port "Yahoo allakäik raputab maailma veel aastaid" ERR Novaator, 16. märts 2017
Järeltulijad (film)

**"Järeltulijad"** (inglise *The Descendants*) on 2011. aastal linastunud Ameerika Ühendriikide komöödia sugemetega draama, mille lavastas Alexander Payne. Linateos põhineb Kaui Hart Hemmings'i  samanimelisel romaanil.

Filmis mängivad George Clooney, Shailene Woodley, Judy Greer, Matthew Lillard ja Beau Bridges.

Eesti kinodesse jõudis "Järeltulijad" 10. veebruaril 2012.

2012. aastal kandideeris linateos viiele Oscarile, nende seas ka parima filmi, lavastaja ja kohandatud stsenaariumi Oscarile ning George Clooney parima meespeaosatäitja Oscarile. Samal aastal pärjati "Järeltulijad" kahe parima draamafilmi ja parima draamafilmi meesnäitleja Kuldgloobusega.

## Arvustused
* Meeleheitel koduperemees Georg Clooney filmis Järeltulijad (Descendants) Blogi Rändaja, 19. jaanuar 2012
* The Descendants (2011). Blogi Almost Famous, 29. jaanuar 2012
* Järeltulijad(2011). Blogi criticbird, 1. veebruar 2012
* Järeltulijad / The Descendants. Blogi Pisut filmijuttu, 6. veebruar 2012
* Andres Laasik. Clooney teab nüüd, mis see elu on. Eesti Päevaleht, 13. veebruar 2012
* The Descendants (2011). Blogi Mukk, 23. veebruar 2012

## Välislingid
* Ametlik koduleht
* 
* 
* 

‎
Erakordselt vali ja uskumatult lähedal (film)

**"Erakordselt vali ja uskumatult lähedal"** (inglise *Extremely Loud and Incredibly Close*) on 2011. aastal linastunud Ameerika Ühendriikide draama, mille lavastas Stephen Daldry. Linateos põhineb Jonathan Safran Foeri  samanimelisel romaanil.

Filmis mängivad Tom Hanks, Sandra Bullock, Thomas Horn, Max von Sydow, Viola Davis, John Goodman, Jeffrey Wright ja Zoe Caldwell.

Eesti kinodesse jõudis "Erakordselt vali ja uskumatult lähedal" 20. aprillil 2012.

2012. aastal oli linateos parima filmi ja Max von Sydow parima meeskõrvalosatäitja Oscari nominent. 

## Välislingid
* Filmi koduleht
* 
*   ‎
Virulane

**Wirulane** oli aastatel 1882–1889 Eestis välja antud ajaleht, mis ilmus Tallinnas.

Ajalehte Virulane hakati välja andma 1882. aasta juunis Jaak Järve ettevõtmisel, kes oli enne töötanud Sakala ja Tartu Eesti Seitungi toimetuses. Ajaleht ilmus kuni 1889. aastani. Ajalehel oli küllalt suur lugejaskond (6000 tellijat). Ajalehte hakati uuesti välja andma 1906. aastal, kuid see suleti pärast 1905. aasta revolutsioonisündmusi Eestis seoses sõjaseisukorra kehtestamisega. 

Virulasest kujunes pärast Sakalat kõige mahukam ja silmapaistvam eesti ajaleht 19. sajandil. Esimest korda eesti ajakirjanduse ajaloos hakati avaldama teateid tööliste raskest olukorrast, tööpuudustest ja streikidest Kreenholmis ja Kunda tehastes. Ajaleht julges avaldada artikleid venestuspoliitika üksikute sammude vastu (vene keeles õppimine külakoolides, Aleksandrikooli venekeelseks muutmine jne).  

1888. aastal saadeti toimetaja Jaak Järv kaheks aastaks maalt välja, süüdistatuna sotsialismi levitamises ja rahvas ärevuse tekitamises. Otsus oli tehtud salakaebuse alusel, mille algatajaiks peeti venestuspoliitikat ülistatava Virulasega võistleva Valguse peatoimetajat Jakob Kõrva ja Oleviku peatoimetajat Ado Grenzsteini. Kui Järv tuli tagasi Eestisse, hakkas ajaleht uuesti ilmuma, kuid ilmus aastatel 1906–1911 nimega Uus Virulane. Ajaleht ilmus veel nimede Täht, Säde ja Õigus all, kuid muutunud oludes tundusid Järve seisukohad vananenud olevat ning varasemat populaarsust ajaleht enam ei saavutanud. 

Virulase toimetuses töötas lühemat aega ka Eduard Vilde.

## Vaata ka
*Eesti ajalehtede loend

## Viited

## Kirjandus
*Otu Ibius, Jaak Järve väljasaatmine ja „Virulase" sulgemine. Keel ja Kirjandus, 1967, nr 7, lk 407 jj
*Otu Ibius, Jaak Järve väljasaatmine ja „Virulase" sulgemine. Keel ja Kirjandus, 1967, nr 8, lk 483 jj
Erakordselt vali ja uskumatult lähedal

**"Erakordselt vali ja uskumatult lähedal"** on Jonathan Safran Foeri 2005. aastal avaldatud romaan.

## Välislingid
* 162 000 000 lukuauku (ja üks võti). Varraku raamatublogi
Paul Pinna tänav

**Paul Pinna tänav** on tänav Tallinnas Lasnamäe linnaosas Laagna asumis. 

Tänav algab Punaselt tänavalt, kulgeb põhjaloode suunas, ristub Vikerlase tänavaga, teeb ringi ümber lasteaed-põhikooli hoone ning lõppeb Miina Härma tänaval.

Paul Pinna tänaval asub Paepealse raamatukogu (Paul Pinna tänav 8), Tallinna Laagna Lasteaed-Põhikool (Paul Pinna tänav 15), Kotka Kaubanduskeskus (algne Tallinna II Toidukaubastu kauplus Kotka; Paul Pinna tänav 21). 

Paul Pinna tänav sai nime 29. juunil 1979. Tänav on saanud nime eesti näitleja Paul Pinna järgi.

## Viited
Koduabiline (film)

**"Koduabiline"** (inglise **"The Help"**) on 2011. aastal linastunud Ameerika Ühendriikide draamafilm, mille lavastas Tate Taylor. Linateos põhineb Kathryn Stocketti samanimelisel romaanil.

Filmis mängivad Emma Stone, Viola Davis, Bryce Dallas Howard, Allison Janney, Octavia Spencer ja Jessica Chastain.

Eesti kinodesse jõudis "Koduabiline" 11. novembril 2011.

2012. aastal kandideeris linateos neljale Oscarile: parima filmi, parima naisosatäitja (Viola Davis) ja naiskõrvalosatäitja Oscarile (Jessica Chastain ja Octavia Spencer). Oscari võitis Octavia Spencer. 

## Arvustused
* Signe Sillasoo. Rassism – ühiskonda õõnestav taud. Äripäev, 11. november 2011
* Mathura. Kas headusel on värv? Sirp, 24. november 2011
* The Help (2011). Blogi Minu filmijutud, 28. november 2011

## Välislingid
* Koduleht
* 
* 
*    ‎
Kocēni piirkond

**Kocēni piirkond** (läti keeles *Kocēnu novads*) oli 1. järgu haldusüksus Lätis.

Arvestuslikel andmetel oli 1. jaanuaril 2011 Kocēni piirkonna elanikest lätlasi 85,5%, venelasi 8,6%, valgevenelasi 2,2% ja muust rahvusest inimesi 3,7%.

Piirkond moodustati 2009. aastal Valmiera rajooni Bērzaine, Dikļi, Kocēni, Zilaiskalnsi ja Vaidava vallast. 28. jaanuarini 2010 kandis see nime *Valmiera piirkond*. 2021. aastal liideti Kocēni piirkond uue suurema Valmiera piirkonnaga.

## Külasid
Dikļi, Kocēni, Rubene.

## Viited

## Välislingid
* Kocēni piirkonna koduleht
Amesi tuba

**Amesi tuba** on erilise kujuga tuba, mis loob optilise illusiooni objektide suuruse sõltuvusest nende asukohast toas.

Toa konstrueeris 1934. aastal USA oftalmoloog Adelbert Ames. Ta võis idee saada saksa arsti ja füüsiku Hermann von Helmholtzi kirjutistest.

Illusioon tekib, kui toas toimuvat vaadatakse ühe silmaga läbi toa esiseina tehtud väikese ava. Vaatajale näib, et tegemist on tavalise toaga, millel on paralleelsed seinad ning nendega risti paiknevad lagi ja põrand. Tegelikult aga on nii horisontaalne kui ka vertikaalne toa ristlõige trapetsikujuline. Perspektiivitaju petab vaatleja ära ja talle tundub, et vasakus kõrgema laega nurgas seisev pisike inimene ja paremas nurgas seisev hiiglane on temast samal kaugusel.

## Välislingid
* Amesi toa ehitamise õpetus
Adelbert Ames

**Adelbert Ames** (19. august 1880 Lowell – 3. juuli 1955) oli USA füüsik ja oftalmoloog.

Ta konstrueeris Amesi toa.

Ta on maetud oma sünnilinna perekonna juurde.
Siin Põhjatähe all

**"Siin Põhjatähe all"** (soome keeles "Täällä Pohjantähden alla") on soome kirjaniku Väinö Linna romaanitriloogia, mille kolm osa ilmusid aastatel 1959, 1960 ja 1962.

Triloogia jälgib ühe Soome perekonna elu aastatel 1880–1950 ning kirjeldab mitmeid selle perioodi ajaloosündmusi ja ideaale.

1968. aastal valmis kahe esimese osa põhjal soome filmilavastaja Edvin Laine juhtimisel väga populaarne film. 1970. aastal tegi Laine triloogia kolmanda osa põhjal filmi "Akseli ja Elina", kuid see ei saavutanud nii suurt menu kui esimene linateos.

## Eesti keeles ilmunud
*"Siin Põhjatähe all", tõlkinud Helmi Eller, Kirjastus Vaba Eesti 1964
*"Siin Põhjatähe all" (1. osa), tõlkinud Harald Lepik, Eesti Raamat 1965
*"Siin Põhjatähe all" (2. osa), tõlkinud Harald Lepik, Eesti Raamat 1967
*"Siin Põhjatähe all" (3. osa), tõlkinud Endel Mallene, Olion 1998
Alma (eesnimi)

**Alma** on naisenimi.

Nime päritolu ei ole kindel, kuid arvatakse, et see tuleneb ladinakeelse sõna *almus* ('hellitav, hoolitsev') naissoovormist.

Eestis oli 1995. aastal Rahvastikuregistris 1462 Almat. 8. mai 2012 seisuga elas Rahvastikuregistri andmetel 278 Alma-nimelist inimest. 1. jaanuari 2018 seisuga oli Eestis eesnimi Alma 153 naisel. Alma oli Eestis populaarsuselt 608. naisenimi. Aasta hiljem oli Eestis 128 Alma-nimelist ja see oli populaarsuselt 670. naisenimi. 2020. aasta 1. jaanuari seisuga oli eesnimi Alma 119 naisel ja Alma oli populaarsuselt 692. naisenimi. 2022. aasta 1. jaanuari seisuga oli eesnimi Alma 91 naisel; populaarsuselt oli see 818. naisenimi.

Kõige populaarsem oli 2018. aastal eesnimi Alma üle 85-aastaste vanuserühmas, kus neid oli 10 000 elaniku kohta 25,59, ning Lääne maakonnas, kus neid oli 10 000 elaniku kohta 3,31. Alma oli keskmiselt 80 aasta vanune (mediaanvanus oli 87).  

Lätis oli 2021. aasta 30. juuni seisuga eesnimi Alma 520 inimesel.

## Nime kandjaid
*Alma Ast, eesti arst
*Alma Aavik, eesti õpetaja
*Alma Hiie, eesti arst
*Alma Jeets, eesti poliitik
*Alma Kraas, eesti pikaealine
*Alma Ostra-Oinas, eesti poliitikategelane
*Alma Vaarman, eesti kommunist
*Alma-Sofia Miettinen, Soome laulja

## Viited
Pinna tänav

**Pinna tänav** on tänav Narvas.

Selle ja kõrvaltänavate ääres asuvad aiandusühistu Jubileinõi Aiad maaüksused.
Jaan Mölder

**Jaan Mölder** (sündinud 6. juulil 1960) on Eesti omavalitsustegelane.

Ta lõpetas 1987. aastal Tartu Riikliku Ülikooli arstina.

Alates 1994. aastast kuni 2009. aastani oli ta väikeste vahedega Paldiski linnapea. Enne Paldiski iseseisvaks linnaks saamist juhtis ta Keila linna Paldiski linnaosa.

Alates juulist 2011 on ta Eesti Jäähokiliidu president.

3. detsembril 2012 mõistis Harju maakohus Möldri süüdi omastamises ja usalduse kuritarvitamises. Kohus määras talle kaheaastase tingimisi vanglakaristuse ning mõistis talt Paldiski kasuks välja üle 80 000 euro. Tallinna Ringkonnakohus jättis otsuse muutmata. 

Ta kuulus aastatel 2018–2024 Eesti Keskerakonda.

## Tunnustus
*1998 Kodanikupäeva aumärk
*2008 Harjumaa teenetemärk

## Isiklikku
Rallisõitja Jaan Mölder on tema poeg. Tema endine abikaasa on Jaana Mölder. Samuti on tema nooremaks pojaks ka kunstnik Jaanus Mölder.

## Viited

## Välislingid
* Jaan Mölder – Paldiski kroonitud kuningas Tallinna Postimees, 15. november 2008
Järeltulijad

**"Järeltulijad"** on Kaui Hart Hemmingsi 2007. aastal avaldatud debüütromaan.

Eesti keeles ilmus teos 2012. aastal Skymarketi kirjastuselt Mirt Välja tõlkes.

## Välislingid
* The Descendants. Kaui Hart Hemmings'i koduleht
* Raamatukoi
Koduabiline

**"Koduabiline"** on Kathryn Stocketti 2009. aastal avaldatud romaan.

Eesti keeles ilmus teos 2010. aastal Eesti Ajalehtede kirjastuselt Krista Kallise tõlkes.

## Välislingid
* The Help. Kathryn Stocketti koduleht
* Raamatukoi
Metsapealinn

**Metsapealinn** on aunimetus, mis antakse ühele Eesti linnale metsanädala raames alates 2004. aastast.

## Metsapealinnad
*2004 – Räpina
*2005 – Kilingi-Nõmme
*2006 – Kunda
*2007 – Võru
*2008 – Pärnu
*2009 – Viljandi
*2010 – Tartu
*2011 – Haapsalu
*2012 – Rakvere
*2013 – Elva

## Vaata ka
* Kevadpealinn
* Suvepealinn
* Sügispealinn
* Talvepealinn
* Päikesepealinn

## Viited
Edu valem

**"Edu valem"** (inglise "Moneyball") on 2011. aastal linastunud Ameerika Ühendriikide draamafilm, mille lavastas Bennett Miller. Linateos põhineb Michael Lewise romaanil "Moneyball: The Art of Winning an Unfair Game" (2003) Oakland Athleticsi pesapallimeeskonnast ja nende tegevjuhist Billy Beane'ist. 

Filmis mängivad Brad Pitt, Jonah Hill, Casey Bond, Chris Pratt ja Philip Seymour Hoffman.

Eestis linastus "Edu valem" 23. novembril 2011 Pimedate Ööde filmifestivali Panoraami programmis.

2012. aastal oli linateos nomineeritud kuuele Oscarile, nende seas parima filmi, parima meespeaosatäitja (Brad Pitt) ja parima meeskõrvalosatäitja (Jonah Hill) ja parima kohandatud stsenaariumi Oscarile.

## Arvustused
* Andres Laasik. Brad Pitt õpetab võitma ilma suure summata Eesti Päevaleht, 6. jaanuar 2012
* Mathura. Mängu ilu on elu Sirp, 13. jaanuar 2012 

## Välislingid
* Filmi koduleht
* 
* 
* 

‎
Hugo Cabret' leiutis

**"Hugo Cabret' leiutis"** on Brian Selznicki 2007. aastal avaldatud romaan.

Eesti keeles ilmus teos 2011. aastal Skymarketi kirjastuselt Timo Dieneri tõlkes.

## Välislingid
* Ametlik koduleht.
* Raamatukoi
Hugo

**Hugo** võib tähendada:
*Hugo (eesnimi)
*"Hugo Cabret' leiutis" (film, 2011, inglise keeles "Hugo")
*Hugo, asula USAs Oklahoma osariigis
*Hugo auhind ulmekirjanduse vallas
*Hugo, kantrimuusik
*Hugo kraater Merkuuril
*Hugo, kokteil
Pārgauja piirkond

**Pārgauja piirkond** (läti keeles *Pārgaujas novads*, sõna-sõnalt 'Üle-Koiva' ehk 'Koivataguse') oli 1. järgu haldusüksus Lätis.

Arvestuslikel andmetel oli 1. jaanuaril 2011 Pārgauja piirkonna elanikest lätlasi 93,6%, venelasi 3,3% ja muust rahvusest inimesi 3,1%.

Piirkond moodustati 2009. aastal Cēsise rajooni Stalbe, Straupe ja Raiskumsi vallast. 2021. aastal liideti Pārgauja piirkond Cēsise piirkonnaga.

## Viited

## Välislingid
* Pārgauja piirkonna koduleht
Adamaoua piirkond

**Adamaoua piirkond** on Kameruni 1. järgu haldusüksus (piirkond). Piirneb läänes Nigeeriaga ja idas Kesk-Aafrika Vabariigiga. 

Piirkond asub Adamaoua mägismaal. Sealt saab alguse Sanaga jõgi.

Piirkonnas asuvad Mbam-Djeremi rahvuspark ja Boubandjida rahvuspark.

Halduslikult jaguneb 5 departemanguks: Djéremi, Faro-et-Déo, Mayo-Banyo, Mbéré ja Vina.
Billabong

**Billabong** (viradjuri keeles 'surnud jõgi') on jõesängist eraldunud seisuveekogu, jõelooge või kaarjas pisijärv Austraalias. 

## Vaata ka
*Soot (vanajõgi)

## Viited
Grete Gaim

**Grete Gaim** (sündinud 21. mail 1993 Tartu) on eesti laskesuusataja.

26. veebruaril 2012 tuli ta Soomes Kontiolahtis toimunud noorte ja juunioride maailmameistrivõistlustel laskesuusatamise jälitussõidus noorte arvestuses maailmameistriks.

Gaim lõpetas 2014. aasta taliolümpiamängudel laskesuusatamise sprindidistantsi 71. kohaga, kogudes samas meedia tähelepanu läätsedega.

## Saavutused
### Juunioride maailmameistrivõistlustel
* 2012  Kontiolahtis
**  **juunioride maailmameister** 10 km jälitussõit

## Viited

## Välislingid

* 
*
Eesti Rahvahariduse Selts

**Eesti(maa) Rahvahariduse Selts** (lühemalt *Eesti Hariduse Selts*, *Eesti Haridusselts*) oli 1906. aastal kodanikualgatuse korras Tallinnas asutatud Eesti haridusselts, mille eesmärk oli edendada emakeelset rahvaharidust, luua eestikeelseid koole, asutada raamatukogusid, näiteks oli 1932. aastal Eestis 69 raamatukoguseltsi ja lugemisringi, kirjastada eestikeelset õppekirjandust. 

Eesti Haridusliit, mille alla haridusseltsid kuulusid, andis välja ajakirja Vabaharidustöö. Seltside tegevus keelati nõukogu võimu poolt.

Rahvahariduse Seltsi allorganisatsioonid:
*Hanila Rahvahariduse Selts (aastast 1907)
*Jõgeva Rahvahariduse Selts
*Keila Rahvahariduse Selts
*Kolovere-Kalju haridusselts "Edu" (aastast 1924)
*Kullamaa haridusselts (aastast 1907)
*Lihula Rahvahariduse Selts
*Palamuse Rahvahariduse Selts
*Palivere Rahvahariduse Selts (aastast 1921)
*Peetri Hariduse Selts
*Põlva Rahvahariduse Selts
*Pärnumaa Rahvahariduse Selts
*Räpina Rahvahariduse Selts
*Tallinna Rahvahariduse Selts
*Valga Rahvahariduse Selts
*Võrumaa Rahvahariduse Selts
*Vändra Rahvahariduse Selts

## Vaata ka
*Haridusseltsi kool
*Eestikeelse Hariduse Selts
*Alūksne Eesti Haridusselts
*New Yorgi Eesti Haridusselts
*Peterburi Eesti Haridusselts
*Õpetatud Eesti Selts
*Eesti Kirjanduse Selts

## Viited
Rahvusvaheline Lennuspordiföderatsioon

**Rahvusvaheline Lennuspordiföderatsioon**, prantsuse keeles *Fédération Aéronautique Internationale*, lühendatult **FAI**, on rahvusvaheline lennuspordiliit, mis loodi 14. oktoobril 1905 Pariisis. 1999. aastast asub esindus Šveitsis Lausanne'is.
 
FAI on mitteriiklik organisatsioon, millel pole ärilisi eesmärke. Liit korraldab ja koordineerib üleilmselt tegevust lennunduse ja kosmonautika vallas. FAI ühendab üle maailma ligi 100 riigi lennuspordiliitu, sealhulgas ka Eesti Lennuspordi Föderatsiooni (liikmeks võetud 24. juuli 1938).

## Eesmärgid

FAI eesmärk on üle maailma reguleerida ja sertifitseerida võistlusi ja rekordeid lennunduse ja kosmonautika valdkonnas. Liit kehtestab liikmesriikide lennuspordiliitudele ühtsed reeglid. Näiteks on kokku lepitud, et alates kõrgusest 100&nbsp;km algab kosmiline piir, millest suurema kõrguse saavutanud aparaat/seadeldis loetakse jõudnuks kosmosesse.

## FAI organid
* FAI täiskogu (General Conferentse)
* Täidesaatev juhatus (Executive Board)
* FAI komisjonid (töörühmad)
* President ja tegevusjuhid

## Viited

## Välislingid

* FAI portal
Haridusseltsi kool

**Haridusseltsi kool** oli 20. sajandi alguses Eesti Rahvahariduse Seltside poolt moodustatud erakoolitüüp, mida peeti ülal haridusseltside kulul. 

Haridusseltsi erakoolides oli vastandina läbiviidavale venestamisele viia läbi õppetegevust eesti keeles.

## Haridusseltsi koolide loetelu
*Koeru Eesti Rahvaharidusseltsi kool
*Keila Rahvaharidusseltsi Kool (1907)

## Vaata ka
*Köstrikool
*Kihelkonnakool
*Külakool
*Mõisakool
Wagga Wagga

**Wagga Wagga** on linn Austraalias Uus-Lõuna-Walesi osariigis. Asub Murrumbidgee jõe ääres 147 m kõrgusel merepinnast.

Wagga Wagga piirkonna põlisasukad on viradjurid. Esimesed eurooplased saabusid piirkonda 1829. aastal ja rajasid sinna 1847. aastal küla. 1946. aastal sai see linnaõigused. 1981. aastal loodi Wagga Wagga omavalitsusüksus, mis hõlmab 4824 km².

Linna nimi tähendab viradjuri keeles vareseid. 

Linna elanike arv on umbes 47 000.
Estelle

**Estelle** (*Estelle Silvia Ewa Mary*; sündinud 23. veebruaril 2012 Solnas) on Rootsi printsess, Östergötlandi hertsoginna. Ta on kroonprintsess Victoria ja prints Danieli tütar.

Printsess Estelle sündis kell 4.26 kohaliku aja järgi ning kaalus sündides 3280 grammi ja oli 51 sentimeetrit pikk. Tema nime ja tiitli tegi 24. veebruaril 2012 teatavaks tema vanaisa kuningas Carl XVI Gustaf.

On oletatud, et ta sai nime Estelle oma sugulase Estelle Bernadotte'i järgi. Nimed Silvia ja Ewa tulevad emapoolse ja isapoolse vanaema järgi (kuninganna Silvia ja Ewa Westling). Nimi Mary on pandud Taani kroonprintsess Mary järgi, kes on Estelle'i ristiema.

2. märtsil 2016 sündis Estelle'i noorem vend Oscar.

Estelle on Rootsi troonipärimisjärjekorras ema järel ja venna ees teisel kohal. Lisaks hoiab ta kauget kohta Suurbritannia troonipärimisjärjekorras.

2018. aasta augustis alustas ta kooliteed Stockholmis Djurgårdeni saarel asuvas Campus Manilla nimelises õppeasutuses. Kui tema ema, kroonprintsess Victoria, käis tavakoolis, siis *Manillaskolan* on eliitõppeasutus, ja Estelle'i klassikaaslased on pärit Rootsi jõukamatest perekondadest.

## Esivanemad

## Viited
Lõunapiirkond (Kamerun)

**Lõunapiirkond** on Kameruni 1. järgu haldusüksus (piirkond). Piirneb lõunas Ekvatoriaal-Guinea, Gaboni ja Kongo Vabariigiga. 

Halduslikult jaguneb neljaks departemanguks: Dja-et-Lobo, Mvila, Océan ja Vallée-du-Ntem.

Suurem osa piirkonnast on kaetud vihmametsaga, kus elavad šimpansid, gorillad ja elevandid.
Koit (selts)

**Koit** oli 1869. aastal Viljandis asutatud selts, mis tegeles algselt peamiselt koorilaulu ja näitemänguga. 

## Ajalugu
Selts asutati 1865. aastal Jaan Adamsoni eestvedamisel.

1902. aastal ostis selts hoone Harjutuse (tänapäeval Koidu) ja Veski (tänapäeval Carl Robert Jakobsoni) tänava nurgal ja ehitas selle ümber umbes 500 inimest mahutavaks seltsimajaks (Kultuuriseltsi "Koit" maja). 

1940. aasta sügisel selts suleti. 

1991. aastal selts taastati õigusliku järjepidevuse alusel ja Viljandi Linnavalitsus tagastas seltsimaja seltsile 1994. aastal. 

## Vaata ka
*Koidu seltsimaja

## Viited
Sõjaratsu (film)

**"Sõjaratsu"** (inglise *War Horse*) on 2011. aastal linastunud Ameerika Ühendriikide eepiline sõjafilm, mille lavastas Steven Spielberg. Linateos põhineb Michael Morpurgo samanimelisel lasteraamatul. 

Filmis mängivad David Thewlis, Benedict Cumberbatch, Jeremy Irvine, Emily Watson, Tom Hiddleston, Eddie Marsan, Toby Kebbell, David Kross ja Peter Mullan.

Eesti kinodesse jõudis "Sõjaratsu" 27. jaanuaril 2012.

2012. aastal oli linateos nomineeritud kuuele Oscarile, nende seas ka parima filmi Oscarile.

## Arvustused
* Kaarel Kressa. Nunnu sõjaratsu teekond läbi okastraadi Eesti Päevaleht, 25. jaanuar 2012
* Viljar Voog. "Sõjaratsu" tahab paljut, saab hakkama rohkega, kuid on ikkagi liiga vähe Õhtuleht, 31. jaanuar 2012 

## Välislingid
* Ametlik koduleht
* 
* 
*   ‎
Peeter Ilus (kaugsõidukapten)

**Peeter Ilus** (1891 Torimo talu, Kaarli vald, Viljandimaa – 1968 Cardiff, Suurbritannia) oli eesti kaugsõidukapten.

Peeter Ilus õppis 1907–1910 Heinaste merekoolis ja 1910–1912 Arhangelski merekoolis. Enne Teist maailmasõda elas peamiselt Pärnus ja tegutses kaugsõidukaptenina, kuid jõudis olla ka Pärnu linnanõunik. Pärast maailmasõda asus elama Cardiffi.

Oli abielus Walesi lord Thomase tütre Elisabeth Ilusaga (neiupõlvenimi Thomas).

## Isiklikku
Peeter Ilusa vend oli Tartu Ülikooli õigusteaduse professor Elmar Ilus. Tema vennapoeg, kes kannab samuti nime Peeter Ilus, on eesti luuletaja, tõlkija ja ettevõtja.
Peterburi Eesti Üliõpilaste Selts

**Peterburi Eesti Üliõpilaste Selts** oli 1880. aastal Peterburis asutatud Eesti üliõpilaste ühendus.

## PEÜS esimehed
*Arthur Lossmann

Peterburi Eesti Üliõpilaste Selts lõhenes 1909. aastal Peterburi Eesti Üliõpilaste Abiandmise Seltsiks (1913. aastast Eesti Üliõpilaste Selts Põhjala) ja Peterburi Eesti Üliõpilaste Seltsiks. Lõhenemise põhjuseks oli liikmete poliitilised veendumused, ühelt poolt: bolševikke toetavad Viktor Kingissepp ja Jaan Anvelt ning teiselt poolt menševikke toetavad Nikolai Kann, Karl Friedrich Luts, Eduard Laaman, Aleksander Veiderma.

Selts lõpetas tegevuse 1918. aastal.

## Liikmeid
*August Rei 

## Vaata ka
*Peterburi Eesti Üliõpilaste Seltsi toimetused
*"Ääsi tules"
*Eesti üliõpilasorganisatsioonide loend
*Riia Eesti Üliõpilaste Selts
*Moskva Eesti Üliõpilaste Selts
*Peterburi Eesti Käsitööliste Vastastikuse Abistamise Selts
Lohetätoveeringuga tüdruk (film 2011)

**"Lohetätoveeringuga tüdruk"** (inglise *The Girl with the Dragon Tattoo*) on 2011. aastal linastunud Ameerika Ühendriikide triller, mille lavastas David Fincher. Linateos põhineb Stieg Larssoni samanimelisel romaanil.

Filmis mängivad Rooney Mara, Daniel Craig, Christopher Plummer, Stellan Skarsgård, Steven Berkoff, Robin Wright, Yorick van Wageningen ja Joely Richardson.

Eesti kinodesse jõudis "Lohetätoveeringuga tüdruk" 6. jaanuaril 2012.

2012. aastal kandideeris linateos viiele Oscarile, nende seas peaosaline Rooney Mara parima naisnäitleja Oscarile. Auhinna sai Angus Wall ja Kirk Baxter parima filmimontaaži kategoorias. 

## Arvustused
* Lohetätoveeringuga tüdruk / Girl With a Dragon Tattoo (2011). Blogi Pisut filmijuttu, 12. jaanuar 2012
* Lohetätoveeringuga tüdruk(2011) Blogi criticbird, 19. jaanuar 2012

## Välislingid
* Ametlik koduleht
* 
* 
* 

‎
Rannikupiirkond (Kamerun)

**Rannikupiirkond** on Kameruni 1. järgu haldusüksus (piirkond). 

Halduslikult jaguneb neljaks departemanguks: Moungo, Nkam, Sanaga-Maritime ja Wouri.

Piirkonnas asub Douala-Edea loodusreservaat.
Albert Nobbs

**"Albert Nobbs"** (inglise *Albert Nobbs*) on 2011. aastal linastunud Iirimaa draamafilm, mille lavastas Rodrigo García. Linateos põhineb George Moore'i romaanil *The Singular Life of Albert Nobbs*. 

Filmis mängivad Glenn Close, Mia Wasikowska, Aaron Johnson, Janet McTeer, Jonathan Rhys Meyers, Brendan Gleeson ja Maria Doyle Kennedy.

2012. aastal kandideeris linateos kolmele Oscarile, nende seas Glenn Close'i parima naisnäitleja ja Janet McTeer'i naiskõrvalosatäitja Oscarile.

## Arvustused
* Albert Nobbs. Blogi Nähtud ja nägemata, 25. veebruar 2012

## Välislingid
*
Loodepiirkond

**Loodepiirkond** on Kameruni 1. järgu haldusüksus (piirkond). Piirneb põhjas Nigeeriaga.

Halduslikult jaguneb 7 departemanguks: Boyo, Bui, Donga-Mantung, Menchum, Mezam, Momo ja Ngo-Ketunjia.

Piirkonnas asub Douala-Edea loodusreservaat.
Maleva (ajaleht)

**Maleva** oli aastatel 1909–1910 Viljandis välja antud eesti ajaleht, mille vastutav toimetaja ja väljaandja oli Ado Peet.

Ajaleht ilmus kaks korda nädalas.

## Viited
Läänepiirkond (Kamerun)

**Läänepiirkond** on Kameruni 1. järgu haldusüksus (piirkond). 

Halduslikult jaguneb kaheksaks departemanguks: Bamboutos, Haut-Nkam, Hauts-Plateaux, Koung-Khi, Ménoua, Mifi, Ndé ja Noun.
Elupuu (film)

**"Elupuu"** (ka **"Elu puu"**; inglise **"The Tree of Life"**) on 2011. aastal linastunud Ameerika Ühendriikide draamafilm, mille lavastas Terrence Malick.

Filmis mängivad Sean Penn, Brad Pitt ja Jessica Chastain.

Eesti kinodesse jõudis "Elupuu" 30. novembril 2011, olles PÖFFi lõpufilm.

2011. aastal pärjati film Kuldne Palmioksaga. 2012. aastal kandideeris linateos parima filmi, lavastaja ja operaatoritöö Oscarile. 

## Arvustused
* Viljar Voog. "Elupuu" tõestab, et ka sisuta film võib loo rääkida. Õhtuleht, 2. detsember 2011
* Mathura. Elu võimalikkusest Maal. Sirp, 8. detsember 2011
* Brad Pitt kasvatas poisse okkalisel elupuul. Eesti Päevaleht, 13. detsember 2011

## Välislingid
* Koduleht
* Koduleht
* 
* 
* 

‎
Parem elu

**"Parem elu"** (inglise "A Better Life") on 2011. aastal linastunud Ameerika Ühendriikide draamafilm, mille lavastas Chris Weitz. Filmi peaosas Carlos Galindo rollis on Demián Bichir.

Demián Bichir pälvis oma osatäitmisega 2012. aasta parima meesnäitleja Oscari nominatsiooni.

## Välislingid
* 
* 
* 

‎
Rahva Päevaleht

**Rahva Päevaleht** oli aastatel 1908–1910 Tartus välja antud eesti ajaleht, mille vastutav toimetaja ja väljaandja oli C. Eisenschmidt.

## Välislingid
*ERB - Eesti Rahvusraamatukogu
Plekksepp, rätsep, sõdur, nuhk (film)

**"Plekksepp, rätsep, sõdur, nuhk"** (inglise *"Tinker Tailor Soldier Spy"*) on 2011. aastal linastunud Suurbritannia ja Prantsusmaa ühistööna valminud spioonifilm, mille lavastas Tomas Alfredson. Linateos põhineb John le Carré samanimelisel romaanil.

Filmis mängivad Gary Oldman, Colin Firth, Tom Hardy, John Hurt, Toby Jones, Mark Strong, Benedict Cumberbatch ja Ciarán Hinds.

Eesti kinodesse jõudis "Plekksepp, rätsep, sõdur, nuhk" 18. novembril 2011 PÖFF-i programmis "Screen Internationali kriitikute valik". 

2012. aastal oli linateos nomineeritud kolmele Oscarile: parima mugandatud stsenaariumi (Bridget O'Connor, Peter Straughan), parima meesnäitleja (Gary Oldman) ja parima filmimuusika kategoorias (Alberto Iglesias), kuid ei võitnud neist ühtki.

Filmi pingeline põhitegevus toimub Suurbritannia välisluureteenistuse MI6 (hüüdnimega Tsirkus) peakorteris, kus tegutseb KGB palgal olev topeltagent.

## Arvustused
* Andres Laasik. Jaht reeturile lõpeb pauguga. Eesti Päevaleht, 14. detsember 2011.

## Välislingid
* Ametlik koduleht
* 
*
Biostroom

**Biostroom** on kivimis leiduv lamedate kivimikehade kiht, mis koosneb põhiliselt kinnitunud organismide (peamiselt korallide) kivististest. Tekkelt sarnanevad biostroomidega biohermid, mis on aga kupli- või kuhikulaadsed. 

Biostroome leidub ka Eestis. Näiteks Kurevere pangamäel paljandub Jaagarahu lademe Pangamäe kihistiku biostroom.

## Vaata ka
*Bioherm
*Stromatoliit

## Viited
Pluviaal

**Pluviaal** (ld sõnast *pluvia* 'vihm') ehk **pluviaalperiood** on geoloogilises minevikus pms palavvöötmes olnud sademerohke ajajärk, mis kestis tuhandeid aastaid. 

## Viited
Raudne leedi (film)

**"Raudne leedi"** (inglise "The Iron Lady") on 2011. aastal linastunud Suurbritannia eluloofilm Margaret Thatcherist. Filmi lavastas Phyllida Lloyd.

Filmis mängivad Meryl Streep, Jim Broadbent, Anthony Head ja Richard E. Grant.

Eesti kinodesse jõudis "Raudne leedi" 17. veebruaril 2012.

2012. aastal kandideeris linateos kahele Oscarile, Meryl Streep pälvis Thatcheri rolli eest parima naisosatäitja Oscari.

## Arvustused
* Meryl Streepi näoga Raudne Leedi jõudis Eestisse. Eesti Päevaleht, 18. veebruar 2012.

## Välislingid
* Ametlik koduleht
* 
* 

‎
Igor Võssotski

**Igor Jakovlevitš Võssotski** (vene keeles *Игорь Яковлевич Высоцкий*; 10. september 1953 Jagodnoje, Magadani oblast – 2. aprill 2023) oli Nõukogude Liidu poksija. Tema vanemad olid endised poliitvangid, kes olid parasjagu asumisel – isa oli venelane ja ema **Meeta Suve** (hiljem **Võssotskaja**) eestlane.

Võssotski oli raskekaalus (üle 81 kg) Nõukogude Liidu meister 1978. aastal ning sai 3. koha aastatel 1974, 1977 ja 1979.

Võssotski osales raskekaalus (üle 81 kg) 2. maailmameistrivõistlustel (Belgradis, 1978), kuid kaotas 1. ringis oma kohtumise ning jäi edasisest medaliheitlusest välja.

Võssotski pidas kokku 185 kohtumist, millest võitis 161 ja kaotas 24 kohtumist. Nende seas olid kõige kuulsamad kaks võitu selleaegse tuntud poksija Teófilo Stevensoni (Kuuba) üle – ta oli Stevensonile üldse ainus vastane, kellele Stevenson on ainult kaotanud. Pärast oma sportlaskarjääri lõppu on Võssotski töötanud poksitreenerina.

## Viited

## Välislingid
*Igor Võssotski lehel ''Peoples-ru''. Vene keeles
*Gennadi Tolmatšovi usutlus Igor Võssotskiga 10. septembril 2011. Vene keeles
*Eesti juurtega poksija, kes jäi Stevensonile ja Alile löömatuks, Postimees, 4. mai 2019
Pruutneitsid

**"Pruutneitsid"** (inglise *Bridesmaids*) on 2011. aastal linastunud Ameerika Ühendriikide komöödiafilm, mille lavastas Paul Feig.

Filmis mängivad Kristen Wiig, Maya Rudolph, Rose Byrne, Melissa McCarthy, Wendi McLendon-Covey, Ellie Kemper, Chris O'Dowd ja Jill Clayburgh.

Eesti kinodesse jõudis "Pruutneitsid" 27. juulil 2011.

2012. aastal kandideeris linateos kahele Oscarile: parima algupärase stsenaariumi eest ja Melissa McCarthy naiskõrvalosatäitja Oscarile.

## Arvustused
* Viljar Voog. "Pruutneitsid": S*tuvad naised vajavad harjumist. Õhtuleht, 22. juuli 2011

## Välislingid
* Ametlik koduleht
* 
* 
*
Kalamaim

**Kalamaim** (ka **maim**) on kalade vastsele järgnev noorjärk.

Maimul on suguküpse kala loendatavad ehk meristilised tunnused: uimekiired ja enamik soomuseid, ning värvus. 

Maimu ja suguküpse kala oluline erinevus on sageli nende erinev toitumisviis: enamik maime toitub planktonist, samas suguküps kala võib toituda ka teistest kaladest.

## Vaata ka
*Noorkala
*Suguküps kala

## Viited
Ihtüotsiid

**Ihtüotsiid** ehk **kalamürk** on mürkaine, millega hävitatakse veekogudes soovimatuid kalu. 

Ihtüotsiidina on kasutatud näiteks rotenooni.

## Vaata ka
*kalamürgid
Elu puu

**Elu puu** (ka *elupuu*; inglise *Tree of Life*) on mõiste eluslooduse arengu ja liikide omavaheliste seoste kirjeldamiseks.

Mõiste populariseerimisel on olulist rolli mänginud Charles Darwin oma teosega "Liikide tekkimine" (1859). Samas oli puu kujundi kasutamine lahknemise näitamiseks levinud juba palju varem. Näiteks on nii illustreeritud sugulussuhteid genealoogilistel sugupuudel. Samuti oli seda kasutatud ka eluslooduse jaotumise ülestähendamiseks – näiteks oli prantsuse botaanik Augustin Augier avaldanud 1801. aastal puu-laadse diagrammi, millega ta püüdis demonstreerida taimeriiki kuuluvate isendite vahelisi seoseid.

Kaasajal vaadeldakse elu puud, kui kirjeldust sellest, kuidas on organismid lahknenud viimasest ühisest eellasest ja teineteisest ning selle koostamisel on lisaks organismide väliste sarnasuste võrdlemisele appi võetud ka biokeemilised ja molekulaarbioloogilised meetodid.

Elu puul on kolm suurt haru, mida nimetatakse domeenideks – eukarüoodid, bakterid ja arhed.

## Pilte

Edward Hitchcock Paleontological Chart.jpg|Edward Hitchcocki joonis taimede ja loomade kohta 1840. aastast
Darwin Tree 1837.png|Darwni esimene visand elu puust 1937. aastal
Darwin divergence.jpg|Puukujuline liikide lahknemist kujutav joonis – ainus illustratsioon Darwini 1859. aastal avaldatud teoses "Liikide tekkimine"
Haeckel arbol bn.png|Ernst Haeckeli joonis 1866. aastast
Tree of life by Haeckel.jpg|Ernst Haeckel puukujuline inimese põlvnemise joonis 1879. aastast
Elu puu.jpg|Kaasaegne fülogeneetiline elu puu 16s rRNA subühiku analüüsi alusel.


## Vaata ka
* Taksonoomia
* Sugupuu

## Viited

## Kirjandus
* Raik-Hiio Mikelsaar: Elurikkuse jaotus ja selle kujunemine süsteemibioloogia vaatevinklist

## Välislingid
* Virtuaalne elu puu
Minu nädal Marilyniga

**"Minu nädal Marilyniga"** (inglise *My Week with Marilyn*) on 2011. aastal linastunud Suurbritannia eluloofilm Marilyn Monroest. Filmi lavastas Simon Curtis.

Filmis mängivad Michelle Williams, Kenneth Branagh, Eddie Redmayne, Dougray Scott, Judi Dench ja Emma Watson.

Eesti kinodesse jõuab "Minu nädal Marilyniga" 3. veebruaril 2012.

2012. aastal kandideeris linateos kahele Oscarile, Michelle Williams parima naisosatäitja ja Kenneth Branagh meeskõrvalosatäitja Oscarile.  

## Arvustused
* Karoliina Vasli. Minu nädal Marilyniga": taolist muinasjuttu võib uskuda küll! Õhtuleht, 5. veebruar 2012

## Välislingid
* Ametlik koduleht
* 
* 
* 

‎
Vestlusi vene kultuuriloost

"**Vestlusi vene kultuuriloost**" ("Беседы о русской культуре") on Eesti Televisiooni saatesari semiootiku ja kirjandusteadlase Juri Lotmani loengutest vene kultuuriloo ja kirjanduse teemadel, keskendudes Venemaa aadli elule Aleksandr Puškini ajastul.

Sari salvestati 1980. aastate lõpul. Loengud on vene keeles, eestikeelsete subtiitritega. Saatesarja toimetaja oli Jevgenia Haponen.

Saatesarja tekstid avaldati hiljem ka raamatuna.

## Kirjandus
* Лотман, Ю. М. "Воспитание души: воспоминания, беседы, интервью, в мире пушкинской поэзии (сценарий), беседы о рус. культуре (телевиз. лекции)" Санкт-Петербург: Искусство-СПб., 2003.
Siĕm Réabi provints

**Siĕm Réabi provints** on 1. järgu haldusüksus Kambodžas. Provintsi lõunapiiril asub Tônlé Sab.

Siĕm Réabi provintsis asub muistne linn Ângkôr ja selle peatempel Angkor Wat.

## Haldusjaotus

Provints jaguneb 12 ringkonnaks, kus on 100 valda.
Eesti Rahvameelne Eduerakond

**Eesti Rahvameelne Eduerakond** (lühend **ERE**) oli 1905. aastal Venemaa Keisririigis moodustatud Eesti erakond.

## Programm
ERE asutati 1905. aastal pärast 1905. aasta revolutsioonisündmusi Eesti esimese poliitilise erakonnana. Erakond toetas algselt Venemaa Konstitutsiooniliste Demokraatide Partei ideid parlamentaarsest – konstitutsioonilisest monarhiast Venemaal, täiendades seda nõudmistega Eestile piiratud autonoomiaõiguste andmise kohta analoogselt Soome Suurvürstiriigi ja Poolaga ning eestlastele baltisakslaste ja venelastega võrdsete õiguste saavutamine rahumeelsel ja demokraatlikul teel.

Erakonna peamised ideoloogid olid Jaan Tõnisson ja tema mõttekaaslane Villem Reiman, erakonna tegevuses lõid kaasa Heinrich Koppel, Oskar Rütli jt.

## Legaalses poliitikas osalemine
Erakond alustas tegevust 26. novembril (9. detsembril) 1905.

1905. aasta lõpus toimunud Eesti Rahvaasemike Kongressil jäi ERE tagasihoidlikumate seisukohtade juurde, samas kui sotsialistid ja teised radikaalid esitasid "aulakoosolekul" tunduvalt äärmuslikumaid seisukohti. ERE mõõdukad vaated võimaldasid erakonnal tegutseda ka pärast 1905. aasta revolutsiooni mahasurumist. Palju aastaid oligi see Eesti ainus legaalselt tegutsev erakond.

ERE saadikud kandideerisid Venemaa keisririigi Riigiduumasse ning nende esindajad valiti Riigiduuma 3 koosseisu.

1917. aasta alguses, kui poliitilised olud Veebruarirevolutsiooni aegadel taas vabamaks muutusid, reorganiseeris Jaan Tõnisson ERE Eesti Demokraatlikuks Erakonnaks.
Vello Viira

**Vello Viira** on mitme inimese nimi:
*Vello Viira (1941–2023), ratsutaja ja ratsutamistreener
*Vello Viira (sündinud 1940), motosportlane
Aleksandr Tretjakov

**Aleksandr Tretjakov** (sündinud 1. oktoobril 1972) on Venemaa maadleja.

Eesti maadlejatest on temaga maadelnud Valeri Nikitin (OM 1996. aastal kaotas V.Nikitin 0–4, MM 1997 kaotus 0–3, MM 1998 kaotus 0–1)

## Välislingid
*
Włodzimierz Zawadzki

**Włodzimierz Jan Zawadzki** (sündinud 28. septembril 1967) on Poola maadleja.

Eesti maadlejatest on temaga maadelnud Feliks Press (Oslo Open 1991, Press võitis 2-1).
## Välislingid
*
Liia

**Liia** on naisenimi.

Eestis elas rahvastikuregistri andmetel 8. mai 2012 seisuga 1181 Liia-nimelist inimest.

## Nime kandjaid
*Liia Hänni, eesti astrofüüsik ja poliitik
*Liia Kanemägi-Jõerand,  eesti näitleja
*Liia Leetmaa, eesti balletitantsija ja tantsupedagoog
*Liia Lüdig, eesti maalikunstnik

## Vaata ka
*Lia
*Lija

## Viited
Elu tee

**Elu tee **(**Дорога жизни**, *Doroga žizni*) nime kandis tee, mis Leningradi blokaadi ajal Teises maailmasõjas ühendas sissepiiratud linna Nõukogude tagalaga. Teed kasutati 12. septembrist 1941 kuni 1943. aasta märtsini, mil Leningrad oli suures osas Saksa vägede piiramisrõngas. 

Saksa poole eesmärk oli blokeerida Leningradi varustamine ning oodata nälgivate linlaste alistumist, keda sõja puhkemisel oli linnas üle 3 miljoni. Sissepiiratud olid ühenduses Nõukogude tagalaga üksnes Laadoga järve kaudu. Elu tee kaudu evakueeriti pool miljonit inimest ning varustasti linna toiduainete ja laskemoonaga. Suvel kasutati transpordiks veeteed, talvel läks üle järve autotee, mille ametlik nimetus oli 'sõjamaantee nr 101' (*Военно-автомобильная дорога № 101*).

"Autod sõitsid väikse kiirusega ja tuledeta," kirjeldab Eino Puhilas oma mälestusteraamatus. "Saksa vägede lennukid pommitasid jääd, lendasid piki jäätrassi ja valasid kuulipildujatega üle kõik, mis lumisel jääl näha oli. Varsti kolonn peatati, meile anti korraldus autodest lahkuda ja minna trassist eemale. Küüditatud (?) liikusid jäätrassist eemale, istusid jääle ning varjasid end valgete linade all, et jääda lenduritele märkamatuks. Jääle märgiti uus tee ja sõit läks edasi. Olid veel mõned peatused, mille ajal ehitati jääle sillad".

Sõja ajal kukkus 30&nbsp;km pikkusel jääteel järve iga neljas raskeveok, kokku uppus üle 1000 auto. Järve kohal tulistati alla mitusada Saksa lennukit. Laadoga veeteel sõitsid sõjalaevad ja veeti praame. 1942. aasta suvel paigutati järve põhja kütusetoru ja elektrikaabel Leningradi varustamiseks Volhovi hüdroelektrijaamast.

Ossinovetsi majaka juures paikneb tänapäeval Elu Tee Muuseum.

## Vaata ka
*Väike Elu tee

## Kirjandus
*Eino Puhilas. "Määramata ajaks Siberisse". Rakvere 2010. ISBN 9789949211500
*Aleksander Kaasik. "Vabaduse mõtteis Karjalas". Tallinn 2013. ISBN 978-9949-30-997-9
ERE

**ERE** või **Ere** võib tähendada järgmist:
*'''Elurikkuse Erakond'''
***[[Eesti Roheline Erakond]]**
***[[Eesti Rahvameelne Eduerakond]]**
***[[Eesti Rahvaerakond]]**
***[[Ere (eesnimi)]]**, naisenimi
Underworld

**Underworld** on Briti elektroonilise muusika duo Karl Hyde ja Rick Smith. Aastatel 1991–2000 kuulus ansamblisse ka Darren Emerson.
Ere Raag

**Ere Raag** (enne 1978. aastat **Ere Viirok**; sündinud 7. veebruaril 1947 Antslas) on eesti raamatukogundustegelane.

## Haridus
Ta on õppinud aastatel 1954–1958 Tsiksi Algkoolis ning lõpetanud 1962. aastal Kuldre 8-klassilise Kooli ja 1965. aastal Antsla Keskkooli (eriala põllumajandusmehhanisaator-taimekasvataja). Aastatel 1965–1967 õppis ta Viljandi Kultuurharidustöö Koolis raamatukogunduse ja bibliograafia erialal. Kõrghariduse omandas ta aastatel 1978–1983 Eduard Vilde nimelises Tallinna Pedagoogilises Instituudis samal erialal.

Ta on osalenud Rahvakultuuri Arendus- ja Koolituskeskuses korraldatud raamatukoguhoidjate täienduskoolitustel.

## Töö
Aastatel 1967–1968 oli ta Antsla Linnaraamatukogus lugemissaali juhataja, seejärel oli kuni 1972. aastani Antsla Linna Lasteraamatukogu juhataja. Muu hulgas organiseeris ta seal lastenukuteatri ja raamatusõprade ringi tööd. Aastatel 1972–1974 töötas ta Võru Rajooni Lasteraamatukogus lastetöö metoodikuna. Seejärel oli Raag kuni 1983. aastani Juhan Smuuli nimelises Võru Keskraamatukogus metoodik, tema põhitegevus oli raamatukogu ajaloo uurimine. 1983–1992 oli ta Võrumaa Keskraamatukogu metoodikaosakonna juhataja, 1992. aastast on pearaamatukoguhoidja.

Ere Raag on muu hulgas olnud maakonna rahvaraamatukogude metoodilise juhendamise organiseerija ja elluviija, teiste raamatukogude eesrindlike kogemuste ja uuenduste rakendaja, raamatukogu ajaloo uurimise ja kroonikate koostamise juhendaja.

2006. aastal sai ta raamatukoguhoidja V kutsekvalifikatsiooni.

## Muu tegevus
Alates 1989. aastast on ta Eesti Raamatukoguhoidjate Ühingu liige. Samuti on olnud Võru Rajooni Kultuuritöötajate Ametiühingu esimees ja Eesti Õpiringide Seltsi Semud juhatuse aseesimees.

## Tunnustus
* 2000. aastal Eesti Raamatukoguhoidjate Ühingu aastapreemia 1999. aasta eest.
* 2015. aastal pälvis ta Võrumaa teenetemärgi

## Publikatsioone
*Ere Viirok "Lugemine ja õpilaste tulevikuplaanid" // Õpilane ja lugemine. Tallinn 1978, lk 29–41
*"Raamatukogud Võrumaal" // RK (1997) 5, lk 14–15
*"Võrumaa raamatukogude automatiseerimisest" // Eesti raamatukoguhoidjate VII kongress "Raamatukogud avatud ühiskonnas" (ettekannete kokkuvõtted), Tartu 1998, lk 27
*"Võrumaa uuenduste teel" // RK (2001) 5, lk 5–7
*"Kas rahvaraamatukogud vastavad lugejanõudlusele?" // Ühiskonna teenistuses : Eesti raamatukoguhoidjate VIII kongress (2003, konverentsikogumik), Tallinn 2004, lk 46–52
*"Võrumaa Keskraamatukogu 100" / koost. I. Kuljus, E. Raag, Võru 2009

## Viited